KLUBI 700
Kui Jesaja pidi tänu terviseprobleemile trennist lahkuma,
arvas ta isa, et poeg pole lihtsalt piisavalt vett joonud.
Tegelikkus aga oli palju hullem.
Jesajal oli kuidagimoodi tekkinud koljusisene verevalum
ja ta vajas kohest operatsiooni.
Kuigi seegi polnud garantii, et päästa ta elu.
8. september, 2015.
13-aastane Jesaja oli pesapalli trennis,
kui tal tekkis meeletu peavalu ja ta hakkas oksendama.
Peale treenerilt kõne saamist,
jõudis Jesaja ema Christina staadionile.
Nägin, kuidas ta pomises ja ma pidasin seda kummaliseks.
Ta ütles sõnu vaid üks haaval
ja muudkui kordas: "Kodu, valu, appi!"
Siis sain aru, et viga on milleski muus.
Christina viis poja kindluse mõttes haiglasse,
helistades teel olles oma mehele, kes tuli samuti sinna.
Ütlesin: "Ah, mis! Jesaja on vaid vähe vett joonud.
Ta vajab lihtsalt rohkelt vett ja temaga saab kõik korda."
Arsti oodates oli Jesajal raskusi suhtlemise ja silmade lahti hoidmisega
Miski käskis mul ta silmadesse vaadata.
Ma küll ei teadnud, mida ma teen,
kuid valgustasin telefoni taskulambiga ta silmi
ja märkasin, et need ei reageeri.
Siis jõudis mulle kohale, et midagi on väga viltu.
Nad kutsusid ühe õe, kes viis Jesaja koheselt läbivaatusele.
Nad tegid talle tomograafia ja kui nad tagasi tulid,
oli selge, et midagi on viltu.
Küsisin: "See on midagi tõsist, eks?" ja arst vastas: "On tõesti."
Läbivaatus näitas
Jesaja koljus olevate veresoonte lõhkemist,
mistõttu ta vajas kohest operatsiooni.
Nerokirurg Chris Troup oli sel päeval valves.
Ta ajus oli rohkelt verd,
mis omakorda tekitas kõrge rõhu ja kriitilise seisundi.
Dr. Troup valmistas peret ette halvimaks.
Võimalus oli, et ta jookseb opilaual verest tühjaks.
Tol hetkel püüdsime vaid päästa ta elu.
Teine võimalus ellujäämise korral olnuks väga tõsised tagajärjed.
Rääkisin Jumalaga ja küsisin: "Mis asi see siis nüüd on?
Miks mitte mina?
Võta mind mu poja asemel!"
Hetkel, mis Jesajat hakati opile viima, Christina peatas nad.
Küsisin: "Kas te palvetada oskate?"
Dr. Troup vastas: "Absoluutselt!"
ja siis ta palvetas Jesaja eest.
Usun, et sel hetkel, mil ta ütles: "Aamen!",
tundsime kõik, et Jesajaga saab kõik korda.
Kogesin sellest hetkest peale rahu.
See oli erakordne vaatepilt
näha kõiki neid arste ja õdesid, keda me isegi ei tundnud,
seismas käest kinni ringis ja palvetamas mu poja eest.
Oodates saatis Christina sõpradele eestpalvesoovi Jesaja eest.
Paljud neist tulid ka haiglasse.
Nad ainuüksi ei palvetanud,
aga tulid kohale, et teha seda koos meiega.
See oli võimas!
Arstid eemaldasid edukalt trombi ja peatasid verejooksu.
Kuid dr. Troup kahtlustas,
et Jesaja ei pruugi ärgates rääkida või isegi tunda oma peret ära.
JÄRGMINE PÄEV
See oli parim tunne näha teda silmi avamas
ja meid ära tundmas.
Ta oli elus ja teadis, kes me oleme.
Milline rõõm!
Kui dr. Troup uksele ilmus,
hüppasin koheselt püsti ja kallistasin teda korralikult.
Mulle jõudis kohale,
et Jumal tõesti teebki seda, mida Ta oli koguaeg tõotanud
ehk siis - kannab hoolt me eest.
Jesaja taastumine oli aeglane.
Kogu toimunu mõjutas ta kõnevõimet
ja ka ta parem külg oli osaliselt halvatud,
mis muutis käimise raskeks.
See oli kui uuesti lapse saamine, kes pidi alles käima õppima.
Tänu teraapiale, pidevale tööle ja palvetele
hakkas Jesaja olukord paranema.
Kõnevõime üha enamas taastumises
sai ta isegi teha midagi, mida oli kõige enam igatsenud.
Mängida trompetit.
See võttis pisut aega, kuid õppisin mängima vasaku käega.
Mu vanemad ja vanavanemad hoiavad mind ikka käigus.
Nad hoiavad mind ree peal.
Tagasi kooli minnes sai Jesaja juba käia
ja oli võimeline isegi laulma ja näitlema.
Ta on jõudnud kaugele ja tal on tuleviku osas suured plaanid.
Tahan saada füsioterapeudiks,
sest tean, mis minuga juhtus
ja tahan selle eest endast midagi tagasi anda.
Tema vaimsus ja innukus on alati olnud kõiges kaasas.
Temas polnud vähimatki allaandmise raasu.
Tema isiksus lööb kogu toa särama.
Ei möödu hetkegi, mil ma ei mõtleks Jumala peale.
Ja kui keegi küsib, kuidas mu pojal läheb,
ei jäta ma kunagi Jumalat mainimata.
Ta on tõeline ime
ja see kõik on ainuüksi Jumala kätetöö.
Inimesed jätkavad Jesaja eest palvetamist
ja ma tean, et Jumal jätkab oma tööd temas.
Tean, et Jumal päätis mu ja töötab minuga igal päeval.
Oi, kuidas palve alles muudab asju!
Piibel ütleb, et meil pole, kuna me ei palu.
Nii tahame täna palvetada sinu ja su vajaduste eest.
Ühtlasi tahame jätkuvalt julgustada sind
läbi teiste inimeste tunnistuste,
kelle elud on saanud mõjutatud Jumala armust ja väest.
Naomi kannatas enam kui aasta tõsiste ninaõõne vaevuste käes.
Arsti poolt määratud ravim ei toiminud.
Kuid siis nägi Naomi "Klubi 700" saadet,
kus kuulis Gordonit ütlemas:
"Kellegi ninaõõnes on mingi takistus ja sa oled pidanud seda taluma.
Kuid nüüd Jumal tervendab su sellest."
Naomi koges üht soojuselainet täitmas end
ja teadis, et see sõnum on talle.
Ühtlasi sai ta taas normaalselt hingata.
Sellest päevast alates pole Naomil enam mingeid vaegusi.
Siin aga Elaine tunnistus,
kellel oli 55 aastat olnud tõsine ekseem.
Ta oli proovinud erinevaid ravisid,
kuid need pakkusid vaid hetkelist leevendust.
Kuniks ta kuulis "Klubi 700" saates Terry poolt edastatavat tunnetusesõna
Terry ütles: "Teil on krooniline ekseem,
mis pole vaid valulik ja närvi ajav, aga ka piinlik."
Elaine võttis selle sõna vastu
ja peale seda pole ekseemist enam jälgegi.
Imeline!
55 aastat...
Sul on oluline mõista, et Jumal tahab sind tervendada.
Selles pole küsimustki.
Me ei pea Temaga kauplema ega Teda anuma.
Ta tahab meid tervendada!
Meie asi on vaid võidelda head usuvõitlust
ja uskuda seda.
Et näha kaugemale sümptomitest või sellest, mida arstid ütlevad.
Kui raske see kõik ka ei näiks - tea, et Jumal tahab sekkuda.
Seetõttu ju Jeesus tuligi.
Ta sekkus.
Ta tuli siia maa peale ja elas patuta elu.
Ta suri ristil, valades oma vere meie eest
ja Tema vermete läbi oleme me terveks saanud.
Kõik, mida vaid tegema peame, on seda uskuma.
Olgu su palve: "Issand, ma usun,
kuid palun aita mind mu uskmatuses.
Aita mul vabaneda kõigest uskmatusest,
et võiksin otsida ja näha Sind siira südamega
ja teada, et Sa tervendad mu."
Me hakkame nüüd palvetama, mistõttu ole meiega ühel meelel,
sest kus kaks või kolm on mingis asjas ühel meelel koos,
siis see sünnib neile.
Nii et oleme kõik ühel meelel ja laseme Jumalal teha kõik ülejäänu.
Issand, me tuleme ühel meelel ja usus Su ette.
Vaatame ristile ja ohvrile, mille tõid.
Vaatame Su valatud verele me pattude eest.
Vaatame, kuidas Su vermete kaudu on meile tervis tulnud.
Me vaatame kaugemale ristist -
vaatame 3 päeva hilisemasse aega, mil Sa auliselt surnuist üles tõusid.
Me kuulutame iseendile,
et see sama ülestõusmise vägi on kättesaadav ka meile täna.
Me vaatame Su peale, kes Sa istud Isa paremal käel;
Sulle, kes Sa teed eestpalveid meie eest.
Me tõesti mõistame, et Sa palvetad meie eest.
Oleme selles osas ühel nõul.
Me tuleme julgelt Isa ligiollu ja Tema armutrooni ette
ja palume just praegu imesid.
Ühtlasi paneme usuteona oma käe just selle kehaosa peale,
mis vajab tervenemist
ja ütleme sellele kõva häälega:
"Ole terve just praegu, Jeesuse nimel!
Ole igatpidi terve ja terviklik!"
Me võtame selle vastu just praegu.
Me vaid ei kuuluta seda, aga me võtame selle ka vastu.
Jeesuse nimel.
Sa oled haiglas
ja seisad kellegi voodi jalutsis, kellel on ajukahjustus.
Täitsa võimalik, et midagi sarnast, mida just tänases saates nägime.
Ajus on olnud verejooks ja ma näen pea ümber palju sidemeid.
Sa lihtsalt kisendad Issanda poole, paludes, et Ta tervendaks.
Jumal on kuulnud su palvet.
Võta see vastu selle armsa heaks, kelle eest sa palvetad.
Me tuleme selle olukorra vastu ja ütleme: "Ajurakud - uuenege!
Ajuverejooks - lakka just praegu!
Las kõik olla jälle normaalne. Kõik vererakud ja...
Las kogu põletik ja paistetus kaduda just praegu Jeesuse nimel.
Kellelgi Saaral on meeletud peavalud.
Su koljus on meeletu surve ja see otsekui põleks.
Jumal tervendab su ja kõrvaldab selle kõik Jeesuse nimel.
Sa ei pea varjuma enam pimedatesse ruumidesse,
vaid võid minna valguse kätte ja olla täiesti valuvaba.
Lihtsalt võta see vastu just praegu.
Kellelgi on probleeme põlvega.
See käib kui liigesest välja, olles ühtpidi valus ja samas tüütu,
mõjutades su käimist.
Jumal tervendab selle su heaks just praegu.
Mitte seetõttu, et sa ei võiks minna kaua igatsetud põlveoperatsioonile,
aga Ta tahab anda sulle teada, et Ta tunneb sind.
Ta tunneb ja armastab sind.
Hinga selles teadmises
ja võta see vastu oma armastava Isa käest.
Kellelgi on alaselja valud, mis on kestnud juba aastaid.
Sa ei suuda end isegi normaalselt püsti ajada.
Kuid see valu kaob nüüd Jeesuse nimel
ja sa saad täna terveks.
Lihtsalt võta see vastu.
On keegi Ben, kes isegi ei palveta, kuid kes ütleb: "On see ikka päris?"
Teil on põlvevigastus ja te põlv on sidemeis.
Jumal tervendab teid ja kõrvaldab kogu selle valu.
Ta annab teile uue põlve.
Võtke see vastu!
Tõuske ja tehke midagi, mida te enne ei suutnud.
Lihtsalt tõuske ja teadke, et see sõna on teile.
Ta on kutsunud teid nimepidi
ja tal on te elu jaoks parim plaan ja eesmärk.
Tema võidmine on te üle just praegu, mistõttu võtke see lihtsalt vastu.
Ta ainult ei tervenda teid,
aga Ta ka täidab teid oma Püha Vaimuga.
Ta võiab teid oma teenistuse tarvis,
mistõttu võtke see vastu ja rõõmutsege selles just praegu.
Jeesuse nimel.
Issand, me täname Sind.
Täname Sind kõige eest, mida Sa meie heaks teed.
See on lihtsalt hämmastav ja me täname Sind selle eest.
Me ei unusta Su heategusid ja võtame need vastu just praegu.
Me rõõmustame Su plaanide ja tuleviku üle igaühe meie jaoks.
Sa pöörad kõik asjad meie kasuks ja me täname Sind selle eest
Jeesuse nimel, aamen.
Kui Jumal puudutas sind täna, anna meile sellest teada,
et kogu maailm võiks sellest osa saada.
Kui vajad palvet, oleme igati olemas su jaoks.
Me usume lakkamatusse palvesse, sest Jeesus ise õpetas sellest.
Sellest, et peaksime alati paluma ja mitte tüdima.
Nii on see ka meie eesõigus palvetada su eest.
Pead vaid meiega ühendust võtma.
Järgmisena aga varjatud saladused ühe Piibli tuntuima loo taga.
Kas Noa laeva lugu võiks anda ka aimu
Jeesuse tagasituleku aja kohta?
Saame teada peale pausi.
Mu isa suri veel enne mu sündi ja mu ema suri mind sünnitades.
Enne siia tulekut pidin pidevalt töötama,
kuid täna võin käia koolis ja õppida palju uusi asju.
Mu uued vanemad ja sõbrad armastavad mind väga
ja mulle väga meeldib siin.
Olles CBN'i partnerid muudate teie need lood võimalikuks.
Tuhanded inimesed üle maailma võivad alustada uut elu,
kuna te olete hoolinud piisavalt, et anda.
Aitäh kõigile, kes olete liitunud meiega!
Teie abi muudab väga palju paljude inimeste eludes.
Sest üheskoos aidates saavad ka imed sündima.
Kui Jeesuse jüngrid küsisid Ta käest lõpuaja märkide kohta,
viitas Ta Noa aegadele.
Seega, mida on meil sellest ajast õppida
ja kuidas see haakub piibelliku prohveteeringuga?
David Parsons püüab vastata neile küsimustele
oma raamatus "Üleujutuse väravad".
Noa laeva lugu on üks tuntumaid kogu Piiblis.
Isegi Hollywood teeb sellest jätkuvalt erinevaid filme
ja lasteraamatud on täis pilte laeval seilavatest loomadest.
David Parsons on Lähis-Ida teemade spetsialist,
kelle kommentaare on avaldatud üle maailma.
Veeuputuse teema on teda alati paelunud
ja ta ütleb, et selles on nii palju enamat
kui vaid 40 ööd-päeva kestnud vihmasadu.
Oma raamatus "Üleujutuse väravad" jagab David Noa ajal toimunust
ja miks see piibliaegne sündmus on ülimalt oluline ka meie jaoks.
David Parsons on siin koos meiega.
Tere tulemast me saatesse! - Tänan!
Rääkige meile Noa päevist.
Loen seda lugu eeldavasti nii nagu paljud teisedki,
kus jutt käib abiellumisest ja igapäevaelu saginast,
ilma mõistmata, milline katastroof on ootamatult ootel.
Te aga näete seda lugu hoopis teise nurga alt.
Millise?
See pidev abiellumise teema ei tähenda kõrget lahutuste taset
nagu ma kunagi arvasin.
Küsimus oli pere loomises ja tulevikku vaatamises,
kuigi moraalselt oli kõik alla käinud ja tundus, et kõik kukub kokku.
Nii et ühtpidi oli tegu petliku optimismiga.
Olles uurinud, mis Noa päevil toimus,
siis see on tohutult oluline ja suur eeskuju tänase päeva jaoks
Jeesuselt endalt.
See sai alguse juba 1. Moosese 4. peatükist,
kus on öeldud, et Eenoki aegadest alates
hakkas inimene hüüdma appi Issanda nime.
Juudi targad aga ütlevad,
et see oli hoopis ebajumalate teenimise algus.
Inimesed hakkasid teisi asju jumalaks kutsuma,
nii et see polnud mingi positiivne areng.
Sealt omakorda tulid seksuaalne ebapuhutus ja vägivald.
Jumala mässumeelsed inglid heitsid ühte naistega,
luues mingi omaette tõu.
Jumal vaatas alla maa peale, kus valitses täielik kaos.
Loomisloos oli kõik väga hea, kuid nüüd oli kõik täiega rikutud.
Ometi leidis Jumal selle keskelt ühe õige mehe,
kes oli valmis ehitama laeva
ja hoiatama teisi eesootava kohtu eest.
Noa ja tema pere
olid veeuputuse-järgse inimkonna esivanemad.
Milliseid paralleele tõmmata sealt tänapäevaga?
Sest lugedes osa neid lõike 1. Moosese raamatus,
tekkib küsimus, on see tõesti võimalik?
Näeme me neid samu asju ka tänapäeval?
Usun, et Jumala lepingus Noaga - selles uues alguses, oli midagi.
Nõnda nagu Aadamal oli korraldus süüa ükskõik, millisest puust,
aga mitte sellest ühest konkreetsest, sest see toob kaasa surma,
siis Jumala lepingus Noaga on samuti üks hoiatus.
Süüa võis kõike - isegi liha ehk siis loomi.
Kuid inimene ei tohtinud olla nagu loom,
süües elavat liha,
nõnda nagu lõvi kugistab piisonit, kui selle süda veel lööb.
Põhjus selleks on see, et inimene on Jumala eriline looming,
olles loodud Tema näo järele ja olles seetõttu nö kõrgem klass.
Nii kehtis Noa jaoks lepingus nõue tõmmata piir inim- ja loomariigi vahele.
Nii julgen väita,
et kuna enamus on võtnud vastu Darwini evolutsiooniteooria,
oleme me selle piiri kustutanud
ja näinud sellest alates erinevat moraalset tagasilangust.
Läbi selle, et me väidame, et oleme saanud alguse loomadest
ja me kasutame Darwinit kui mingit teaduslikku ettekäänet
hülgamaks igasugune moraalne vastutus Jumala ees.
See aga on vaid selle ühe korralduse rikkumine,
mis Noa lepinguga kaasnes
ja milleks oli nii üksteise kui enda austamine ning väärikas kohtlemine,
sest me oleme kogu loodust kõige enam Jumala sarnased.
Üks Noa aegade omadusi oli see,
et nende mõtted püsisid pidevalt kurjusel ja vägivallal.
See on kõik, mis oli neil pidevalt mõtteis.
Näeme me selle tõusu ka tänapäeval?
Piiblis on öeldud, et Jumala Vaim ei anna endast enam märku.
Samas leidis Noa Jumala silmis armu ja soosingut.
St et tal oli võime
teha Jumala vaatenurgast lähtuvalt vahet õigel ja valel
ning omada armu käia sellel nö kitsal teel.
Uus Testament muidugi hoiatab,
et lõpuaegadel tõuseb esile igasugu pettusi.
Nii me ka näeme,
kuidas darwinistlik mõtteviis arvab, et Jumalat pole olemas
või kui isegi on keegi jumal,
oleks inimene ise maailma loomisega palju paremini hakkama saanud.
Kui sa aga tunned, et sa oled moraalselt Jumalast üle
või su maailmavaade eeldab ideoloogilist pühendumist
asjadele, mis on Jumala jaoks jõledus -
just see olukord, kus me täna omadega oleme,
siis sa oled taandanud end meeleparandusest
ja Jumalal ei jää muud üle, kui meie üle kohut mõista.
Kui aga Tema Vaim annab endast endiselt märku me sees
ja me tunneme end halvasti,
kui teeme midagi Talle mittemeelepärast;
kui me kogeme ikka veel igatsust järgida Jumala standardeid,
siis hea uudis on see, et Jumal jätab meid alles,
säästes meid uue, messiaanliku aja jaoks,
mil Jeesus ise saab siin maa peal olema.
Teie raamatus on ka juttu Jeruusalemma esile tõusmisest.
Olete ka ise Jeruusalemmas asuva Kristliku Saatkonna liige.
Kui oluline on
Jeruusalemma tunnistamine Iisraeli pealinnana,
mida hiljaaegu tehti
ja mida te tänapäeva Jeruusalemmas näete?
Oleme kogu möödunud aasta öelnud,
et see oli üks soosingu aasta Jeruusalemma jaoks.
Tundub, et linn kogeb iga 50 aasta tagant
nö juubeliaastat ehk vabaks laskmist.
Üha enam vabanemist
oma prohvetlikku ja lunastuslikku kutsumisse.
Nii me kuulutasime ette, et midagi saab sündima
ja siis tuligi Donald Trumpi teadaanne.
Usume, et elame ühes uues ajajärgus,
kus Jeruusalemm mängib rolli
"lammaste-sikkude" jagunemises rahvastena.
Rahvaste osas, kes praegu esile tõusevad,
on küsimus selles,
kas nad tõesti austavad Jumalat ja Tema Sõna?
Ühtlasi on Jumal liitnud juudid endid Jeruusalemmaga.
Jeesus ütles, et nad tulevad sinna
peale Jeruusalemmast pagenemist tagasi.
Nii et tegu on uue ja prohvetliku ajaga.
Me tegutseme hetkel selle nimel,
et saada ka teiste riikide saatkonnad Jeruusalemma.
Suhtleme hetkel selles osas Guatemala presidendiga
ja oleme rääkinud ka Tšehhi senatiga, kes seda kaalub.
Mõned muud rahvad veel.
Loodame, et järgneva paari aasta jooksul
on vähemalt paari tosina jagu riike valmis seda tegema.
Raamat "Üleujutuse väravad",
mis räägib lõpuaja märkidest, et pääseda eesootavast jubedusest.
Aitäh, et olite meiega! - Tänan!
Nüüd aga sõna sulle, Terry.
Järgnevalt vastame osadele te küsimustele,
nii et jääge meiega.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Nüüd aga teie küsimuste juurde.
Esimene küsimus tuleb Janilt:
"Mu tütar käib mehega,
kelle tausta kuulub purjuspeaga sobimatu käitumine
ja laksu all olles relvast tulistamine oma naabruskonnas.
Ta jahibki nõrku naisi
ja kuna mu tütar igatseb nii väga mehe armastuse järele,
on ta nõus leppima ükskõik, kellega.
Usun, et see meeleheide on tingitud sellest,
et ta isa jättis meid maha, kui tütar käis 2. klassis.
Mees, kellega ta käib,
on vägivallatsenud ka mu lapselapse kallal.
Mu tütar läks temast lahku, kuid on nüüd tagasi ta juures
ja ma olen taas näinud tütrepojal sinikaid.
Tahan, et see mees lahkuks mu tütre elust igaveseks.
Mida küll teha, et kaitsta oma tütrepoega?"
Tõstatasite küsimuse oma tütrepoja kaitsmise osas
ja minu jaoks taandubki kõik sellele.
Kui see mees on ka varem te pojatütre kallal vägivallatsenud
ja see on dokumenteeritud...
Ja kui te näete taas neid sinikaid,
tuleks pöörduda lastekaitsesse või sotsiaalabisse -
kuhugi, kuhu helistada ja kust leida abi.
Rääkige neile, mis on toimunud ja näidake kinnitusi selle kohta,
jagades ühtlasi, et märkate taas sinikaid oma tütrepojal.
Ja siis nad algatavad uurimise.
Tegu on tõsise looga
ja usun, et selle lapse turvalisus tuleb seada esikohale.
Ükski laps ei tohiks elada vägivaldses keskkonnas.
Nii et tegutsege kohe!
Aga kui need vigastused pole dokumenteeritud. Mida siis teha?
Siis tuleb hakata neid dokumenteerima.
Teha telefoniga pilte ja hakata neid asju dokumenteerima.
Kui te lapselaps on ohus, tuleb teda kaitsta.
Sandra kirjutab: "Nägin eelmine öö kahte väga selget unenägu.
Olin ühtaegu teadlik oma unenägudest
ja samas sain juhtida kõiki unes toimuvaid sündmusi
ning suunata inimesi tegema seda, mida ma tahtsin.
Väga kummaline kogemus.
Kuigi neis unenägudes ei toimunud midagi halba,
panid need mind mõtlema -
kas sellised elavad unenäod võivad olla deemonlikud?"
Miks need peaks deemonlikud olema?
Küsimus on ikka teis - teie ju näete neid unenägusid!
Jah, unenäod võivad lähtuda erinevatest allikatest.
Need võivad kohe kindlasti olla Jumalast.
Piiblis on selle kohta piisavalt näiteid.
Unenäod võivad olla lihtsalt õudusunenäod,
mida tuleb sõidelda
ja mille osas mõista: "Mina olen see, kes seda und näeb,
mistõttu mul on ka kontroll selle üle.
Ma ei pea laskma neil mõtetel ja tundmustel
juhtida end kuhugi pimedasse paika."
Te aga küsisite teadliku unenägemise kohta
ja kas see on deemonlik?
Ei ole.
Te ise näete neid ja see on OK,
kui saate end unes juhtida meeldivatesse kohtadesse.
Märk teadlikust unenägemisest on see, et te olete teadlik sellest.
Ja kuna te olete sellest teadlik, saabki mõelda:
"Lähme ühele mõnusale autosõidule!"
"Lähme aeda mõnusalt aega veetma!"
Või "Mis tunne oleks olla taevas?"
Need kõik on toredad unenäod, nii et nähke neid aga edasi!
Selleks korraks kõik. Suur tänu te küsimuste eest!
Tahad võtta veel mõne?
Pigem mitte, sest see on hästi pikk ja sa peaksid ülikiirelt vastama.
Hästi pikk? Heakene küll. - Järgmine kord siis.
Säästan siis Terryt sellest pikast ette lugemisest.
Lõpetuseks aga Psalmid 46:11:
Jätke järele ja teadke, et mina olen Jumal,
kõrge rahvaste seas, kõrge maa peal!”
Siin on üks tõotus - kõrge rahvaste seas, kõrge maa peal.
See on viide meile, et Jumala au on tulemas
ja Ta saab olema ülendatud.
Me ei pea muretsema selle pärast ega tegema midagi selle heaks.
Peame lihtsalt ootama Teda.
Olge õnnistatud ja näeme taas!
Tõlge: Anne-Ly Raukas
Kui vajad rääkida kellegagi, kes hoolib,
on Klubi 700 telefoninõustajad valmis vastama su kõnele,
nii et helista juba täna!